CELEX: 52016PC0631
Language: lt
Date: 2016-09-29
Title: Pasiūlymas EUROPOS PARLAMENTO IR TARYBOS REGLAMENTAS dėl laikinųjų autonominių prekybos priemonių Ukrainai, kuriomis papildomos prekybos lengvatos, taikomos pagal Asociacijos susitarimą, nustatymo

EUROPOS KOMISIJA
            Briuselis, 2016 09 29
            COM(2016) 631 final
            2016/0308(COD)
            Pasiūlymas
            EUROPOS PARLAMENTO IR TARYBOS REGLAMENTAS
            dėl laikinųjų autonominių prekybos priemonių Ukrainai, kuriomis papildomos prekybos lengvatos, taikomos pagal Asociacijos susitarimą, nustatymo
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimas (toliau – Susitarimas) buvo šalių pasirašytas dviem dalimis 2014 m. kovo ir birželio mėn. Tam tikros Asociacijos susitarimo dalys laikinai taikomos nuo 2014 m. lapkričio 1 d. Išsamus ir visapusiškas laisvosios prekybos susitarimas laikinai taikomas nuo 2016 m. sausio 1 d. 
               
               
                  Vienas iš Susitarimo tikslų – sukurti sąlygas glaudesniems ekonominiams ir prekybos santykiams, siekiant laipsniškos Ukrainos integracijos į ES vidaus rinką, įskaitant išsamios ir visapusiškos laisvosios prekybos erdvės sukūrimą, kaip nurodyta Susitarimo IV antraštinėje dalyje (Prekyba ir su prekyba susiję klausimai), ir remti Ukrainos pastangas galutinai pereiti prie veikiančios rinkos ekonomikos, inter alia, laipsniškai derinant jos teisės aktus su Sąjungos teisės aktais. 
               
               
                  Siekiant padidinti esamus prekybos srautus, susijusius su tam tikrų žemės ūkio produktų importu iš Ukrainos į Sąjungą, ir skatinti dvišalę prekybą bei ekonominį bendradarbiavimą su Sąjunga, tikslinga skirti Ukrainai papildomų autonominių prekybos lengvatų. 
               
               
                  Naujos autonominės priemonės turėtų būti grindžiamos tais pačiais ES ir Ukrainos asociacijos susitarime įtvirtintais pagrindiniais principais. Visų pirma Asociacijos susitarimo su Ukraina 2 straipsnyje nurodyta, kad pagarba demokratijos principams, žmogaus teisėms ir pagrindinėms laisvėms bei teisinės valstybės principas sudaro esminius Susitarimo elementus. 
               
               
                  Šiame reglamente numatytos autonominės prekybos priemonės taikomos su sąlyga, kad Ukraina laikosi tų pačių principų. 
               
               
                  Taikomos įprastos apsaugos procedūros. 
               
            
            
               •Suderinamumas su toje pačioje politikos srityje galiojančiomis nuostatomis
            
            
               
                  Naujos autonominės prekybos priemonės derės su ES ir Ukrainos asociacijos susitarimo įgyvendinimu ir visų pirma Išsamaus ir visapusiško laisvosios prekybos susitarimo IV antraštinės dalies laikinu taikymu nuo 2016 m. sausio 1 d. 
               
               
                  Be to, laisvosios prekybos susitarimais (visų pirma su Peru ir Kolumbija, Centrine Amerika, Vietnamu ir Kanada), dėl kurių neseniai susiderėjo Europos Sąjunga, jau leista neribotai be muito įvežti tam tikrus žemės ūkio produktus, kuriems taikomas šis reglamentas. 
               
            
            
               •Suderinamumas su kitomis Sąjungos politikos sritimis
            
            
               
                  Europos Sąjunga iki šiol remia Ukrainos politinį ir ekonominį stabilizavimą ir reformų konsolidavimą, ypač teisingumo ir kovos su korupcija, viešojo administravimo gebėjimų stiprinimo bei decentralizacijos srityse. 12,8 mlrd. EUR išsamus paramos paketas apima makrofinansinę pagalbą, įvairius techninės ir finansinės paramos projektus, finansuojamus pagal metines specialiąsias priemones, ir EIB ir kitų tarptautinių finansų įstaigų teikiamą paramą Išsamiam ir visapusiškam laisvosios prekybos susitarimui įgyvendinti. 
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Teisinis pasiūlymo pagrindas – Sutarties dėl Europos Sąjungos veikimo 207 straipsnio 2 dalis.
            
            
               Subsidiarumo principas (neišimtinės kompetencijos atveju)
            
            
               SESV 3 straipsnyje nustatyta, kad bendra prekybos politika priklauso išimtinei Sąjungos kompetencijai. Todėl subsidiarumo principas netaikomas.
            
         
         
            
               Proporcingumo principas
            
            
               Šis pasiūlymas būtinas bendrai prekybos politikai įgyvendinti. 
            
            
               Priemonės pasirinkimas
            
            
               Šis pasiūlymas pagrįstas SESV 207 straipsnio 2 dalimi, kurioje nustatytos bendros prekybos politikos įgyvendinimo priemonės. Kitų teisinių priemonių, kuriomis būtų galima pasiekti šio pasiūlymo tikslą, nenumatyta.
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Galiojančių teisės aktų ex post vertinimas ir tinkamumo patikros
            
            
               
                  Netaikoma.
               
            
            
               Konsultacijos su suinteresuotosiomis šalimis
            
            
               Konsultacijos su suinteresuotosiomis šalimis buvo surengtos atliekant 2007 m. Prekybos GD užsakytą poveikio tvarumui vertinimą, į kurį atsižvelgta vykstant deryboms dėl išsamios ir visapusiškos laisvosios prekybos erdvės. Be to, ši priemonė turi būti priimta pagal bendro sprendimo procedūrą. Todėl ji bus pateikta ES Tarybai ir Europos Parlamentui svarstyti.
            
            
               Tiriamųjų duomenų rinkimas ir naudojimas
            
            
               
                  Netaikoma.
               
            
            
               Poveikio vertinimas
            
            
               Atsižvelgiant į sudėtingą Ukrainos ekonominę padėtį svarbu, kad reglamentas įsigaliotų kuo greičiau. Todėl nebuvo atliktas priemonės poveikio vertinimas. Tačiau buvo atliktas Susitarimo prekybos ir su prekyba susijusių klausimų nuostatų poveikio tvarumui vertinimas. Šiuo tyrimu patvirtinta, kad prekybos ir su prekyba susijusių nuostatų įgyvendinimas darys teigiamą ekonominį poveikį ES ir Ukrainai. 
            
            
               Reglamentavimo tinkamumas ir supaprastinimas
            
            
               
                  Priemonė nepadidina reguliavimo naštos bendrovėms.  
               
            
            
               Pagrindinės teisės
            
            
               
                  Naujos autonominės priemonės turėtų būti grindžiamos tais pačiais ES ir Ukrainos asociacijos susitarime įtvirtintais pagrindiniais principais. Visų pirma Asociacijos susitarimo su Ukraina 2 straipsnyje nurodyta, kad pagarba demokratijos principams, žmogaus teisėms ir pagrindinėms laisvėms bei teisinės valstybės principas sudaro esminius Susitarimo elementus. 
               
            
            
               3.POVEIKIS BIUDŽETUI
            
            
               
                  Europos Sąjunga kasmet praras mažiau nei 50 mln. EUR muitų pajamų, tai ES nuosaviems ištekliams turės labai nedidelio poveikio. Nesurinktų muitų už importuojamus pramonės produktus vertė sudarys maždaug 20 proc. visos sumos. 
               
            
            
               4.KITI ELEMENTAI
            
         
         
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Ataskaitos dėl su žemės ūkio produktais susijusių tarifinių kvotų panaudojimo pateikiamos tam skirtose Europos Komisijos interneto svetainėse. 
               
            
            
               •Aiškinamieji dokumentai (direktyvoms)
            
            
               
                  Netaikoma.
               
            
            
               •Išsamus konkrečių pasiūlymo nuostatų paaiškinimas
            
            
               
                  Atsižvelgiant į sudėtingą Ukrainos ekonominę padėtį ir jos ekonominės reformos pastangas ir siekiant remti glaudesnių ekonominių santykių su Europos Sąjunga plėtojimą, priemone siekiama didinti prekybos srautus, susijusius su tam tikrų žemės ūkio produktų importu, ir suteikti nuolaidų autonominių prekybos priemonių forma atrinktiems pramonės produktams, kartu spartinant Europos Sąjungos ir Ukrainos prekybos muitų panaikinimą. 
               
               
                  Autonominės prekybos priemonės turėtų būti suteikiamos nulinių tarifinių kvotų tam tikriems žemės ūkio produktams (papildomai prie Susitarime nustatytų lengvatinių tarifinių kvotų) ir dalinio arba visiško importo muitų tam tikriems pramonės produktams panaikinimo forma.
               
            
            
               2016/0308 (COD)
            
            
               Pasiūlymas
            
            
               EUROPOS PARLAMENTO IR TARYBOS REGLAMENTAS
            
            
               dėl laikinųjų autonominių prekybos priemonių Ukrainai, kuriomis papildomos prekybos lengvatos, taikomos pagal Asociacijos susitarimą, nustatymo
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį,
            
            
               atsižvelgdami į Europos Komisijos pasiūlymą,
            
            
               teisėkūros procedūra priimamo akto projektą perdavus nacionaliniams parlamentams,
            
            
               laikydamiesi įprastos teisėkūros procedūros,
            
            
               kadangi:
            
            
               (1)Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarime
                  1
                nustatytas Sąjungos ir Ukrainos santykių pagrindas. IV antraštinė dalis dėl prekybos ir su prekyba susijusių klausimų laikinai taikoma nuo 2016 m. sausio 1 d.
                  2
                Asociacijos susitarimo preambulėje šalys išreiškė norą aktyviai ir naujoviškai stiprinti ir plėsti santykius;
            
            
               (2)atsižvelgiant į Ukrainos ekonominių reformų pastangas ir siekiant remti glaudesnių ekonominių santykių su Europos Sąjunga plėtojimą, tikslinga didinti prekybos srautus, susijusius su tam tikrų žemės ūkio produktų importu, ir suteikti nuolaidų autonominių prekybos priemonių forma atrinktiems pramonės produktams, kartu spartinant Europos Sąjungos ir Ukrainos prekybos muitų panaikinimą; 
            
            
               (3)autonominės prekybos priemonės turėtų būti suteikiamos nulinių tarifinių kvotų I ir II prieduose išvardytiems produktams (papildomai prie susitarime nustatytų lengvatinių tarifinių kvotų) ir dalinio arba visiško importo muitų III priede išvardytiems pramonės produktams panaikinimo forma; 
            
         
         
            
               (4)siekiant užkirsti kelią bet kokiam sukčiavimui, teisė naudotis papildomomis nulinėmis tarifinėmis kvotomis turėtų priklausyti nuo to, ar Ukraina laikosi atitinkamų produktų kilmės taisyklių ir su jomis susijusių procedūrų, taip pat nuo glaudaus administracinio bendradarbiavimo su Europos Sąjunga, kaip numatyta Susitarime; 
            
            
               (5)Ukraina turėtų nenustatyti naujų muitų ar jiems lygiaverčio poveikio privalomųjų mokėjimų, naujų kiekybinių apribojimų arba lygiaverčio poveikio priemonių, nedidinti galiojančių muitų arba mokesčių, arba nenustatyti jokių kitų apribojimų. Jei nesilaikoma bet kurios iš šių sąlygų, Europos Komisijai turėtų būti suteikta teisė laikinai sustabdyti visas autonomines prekybos priemones arba jų dalį;
            
            
               (6)būtina numatyti galimybę iš naujo nustatyti Bendrojo muitų tarifo muitus visiems importuojamiems produktams, jei po Europos Komisijos tyrimo paaiškėtų, kad dėl jų kyla arba gali kilti didelių sunkumų Europos Sąjungos gamintojams, gaminantiems panašius arba tiesiogiai konkuruojančius produktus;
            
            
               (7)siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai, kurie ją įgalintų laikinai sustabdyti lengvatinių priemonių, nustatytų šiuo reglamentu, taikymą ir nustatyti taisomąsias priemones tais atvejais, kai Sąjungos rinka paveikiama šio reglamento. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011
                  3
               ; 
            
            
               (8)tarifines kvotas administruoja Komisija pagal Komisijos įgyvendinimo reglamento (ES) 2015/2447
                  4
                49–54 straipsnius, išskyrus tarifines kvotas konkretiems žemės ūkio produktams, kurias Komisija administruoja pagal Europos Parlamento ir Tarybos reglamento (ES) Nr. 1308/2013
                  5
               184 straipsnį;
            
            
               (9)Asociacijos susitarimo 2 straipsnyje numatyta, kad pagarba demokratijos principams, žmogaus teisėms ir pagrindinėms laisvėms bei teisinės valstybės principas sudaro esminius Susitarimo elementus. Tikslinga numatyti galimybę laikinai sustabdyti lengvatų taikymą tais atvejais, kai Ukraina nesilaiko pagrindinių žmogaus teisių, demokratijos ir teisinės valstybės principų;
            
            
               (10)atsižvelgiant į sudėtingą Ukrainos ekonominę padėtį, svarbu, kad reglamentas įsigaliotų kitą dieną po jo paskelbimo Europos Sąjungos oficialiajame leidinyje,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Lengvatinės priemonės ir galimybės pasinaudoti tarifinėmis kvotomis
            
            
               1.I ir II prieduose išvardytus produktus leidžiama importuoti į Europos Sąjungą laikantis minėtuose prieduose nustatytų Sąjungos tarifinių kvotų.
            
            
               2.Tarifines kvotas, taikomas I priede išvardytiems produktams, Komisija administruoja pagal 2015 m. lapkričio 24 d. Komisijos įgyvendinimo reglamento (ES) 2015/2447 49–54 straipsnius. 
            
            
               3.Tarifines kvotas, taikomas II priede nurodytiems konkretiems žemės ūkio produktams, Komisija administruoja laikydamasi pagal Reglamento (ES) Nr. 1308/2013 184 straipsnį nustatytų taisyklių.
            
            
               4.Lengvatiniai muitai importuojamiems tam tikriems Ukrainos kilmės pramonės produktams bus taikomi pagal III priedą.
            
            
               2 straipsnis
            
            
               Sąlygos, kuriomis suteikiama teisė į lengvatines priemones 
            
            
               Teisė naudotis 1 straipsnyje nustatytomis tarifinėmis kvotomis įgyjama, jei: 
            
            
               a)laikomasi produktų kilmės taisyklių ir su jomis susijusių procedūrų, kaip numatyta Asociacijos susitarime ir visų pirma I protokole „Dėl sąvokos „kilmės statusą turintys produktai“ apibrėžties ir administracinio bendradarbiavimo metodų“, ir II protokolo „Dėl savitarpio administracinės pagalbos muitinės reikalų srityje“;
            
            
               b)Ukraina nuo šio reglamento įsigaliojimo dienos nenustato naujų muitų arba jiems lygiaverčio poveikio privalomųjų mokėjimų ir naujų kiekybinių apribojimų arba lygiaverčio poveikio priemonių, taikomų Sąjungos kilmės importui, arba nepadidina galiojančių muitų arba mokesčių, arba nenustato jokių kitų apribojimų;
            
            
               c)laikomasi demokratijos principų, pagarbos žmogaus teisėms bei pagrindinėms laisvėms ir teisinės valstybės principo, nurodytų Asociacijos susitarimo 2 straipsnyje.
            
         
         
            
               3 straipsnis
            
            
               Laikinas sustabdymas
            
            
               Jei Komisija nustato, kad yra užtektinai įrodymų, jog nesilaikoma 2 straipsnyje nustatytų sąlygų, pagal 5 straipsnio 2 dalyje nurodytą nagrinėjimo procedūrą ji gali visiškai ar iš dalies sustabdyti šiame reglamente numatytų lengvatinių priemonių taikymą.
            
            
               4 straipsnis
            
            
               Apsaugos sąlyga
            
            
               1.Jei Ukrainos kilmės produktas importuojamas tokiomis sąlygomis, kurios kelia arba gali kelti didelių sunkumų panašius arba tiesiogiai konkuruojančius produktus gaminantiems Bendrijos gamintojams, šiam produktui bet kuriuo metu Komisijos pasiūlymu Taryba kvalifikuota balsų dauguma gali pradėti iš naujo taikyti Bendrojo muitų tarifo muitus.
            
            
               2.Valstybės narės prašymu arba Komisijos iniciatyva Komisija per pagrįstą laikotarpį priima oficialų sprendimą pradėti tyrimą. Jei Komisija nusprendžia pradėti tyrimą, ji paskelbia pranešimą apie tai Europos Sąjungos oficialiajame leidinyje. Pranešime pateikiama gautos informacijos santrauka ir nurodoma, kad visa susijusi informacija turėtų būti siunčiama Komisijai. Jame nurodomas laikotarpis, ne ilgesnis kaip keturi mėnesiai nuo pranešimo paskelbimo dienos, per kurį suinteresuotosios šalys gali raštu pateikti savo nuomonę.
            
            
               3.Komisija stengiasi gauti visą, jos manymu, reikalingą informaciją ir gali patikrinti gautą informaciją kreipdamasi į Ukrainą ir į kitus atitinkamus šaltinius. Jai gali padėti valstybės narės, kurios teritorijoje gali būti prašoma atlikti patikrinimą, pareigūnai, jei to prašo ta valstybė narė. 
            
            
               4.Nagrinėdama, ar nėra didelių sunkumų, Komisija atsižvelgia, inter alia, į šiuos su Bendrijos gamintojais susijusius veiksnius, jei tokia informacija yra prieinama:
            
            
               –rinkos dalį,
            
            
               –gamybą,
            
            
               –atsargas,
            
            
               –gamybos pajėgumus,
            
            
               –pajėgumų panaudojimą,
            
            
               –užimtumą,
            
            
               –importą,
            
            
               –kainas.
            
            
               5.Tyrimas baigiamas per šešis mėnesius nuo 2 dalyje nurodyto pranešimo paskelbimo dienos. Išskirtinėmis aplinkybėmis Komisija, remdamasi 5 straipsnyje nurodyta tvarka, gali pratęsti šį laikotarpį.
            
            
               6.Komisija sprendimą priima per tris mėnesius 5 straipsnyje nurodyta tvarka. Toks sprendimas įsigalioja per vieną mėnesį nuo jo paskelbimo dienos.
            
            
               7.Jei dėl išskirtinių aplinkybių, dėl kurių būtina imtis neatidėliotinų priemonių, atlikti tyrimą tampa neįmanoma, Komisija, pranešusi apie tai Komitetui, gali imtis būtiniausių prevencinių priemonių.
            
         
         
            
               5 straipsnis
            
            
               Komiteto procedūra
            
            
               1.Įgyvendinant šio reglamento 1 straipsnio 2 dalį ir 4 straipsnį Komisijai padeda Muitinės kodekso komitetas, įsteigtas pagal Reglamento (EEB) Nr. 2913/92 248a straipsnį. Tas komitetas – tai komitetas, kaip nustatyta Reglamente (ES) Nr. 182/2011. 
            
            
               2.Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
            
            
               6 straipsnis
            
            
               Įsigaliojimas ir taikymas
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Jis galioja trejus metus.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
            
               FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS, PAŽYMA
            
            
               1.PASIŪLYMO PAVADINIMAS
            
            
               Pasiūlymas dėl EUROPOS PARLAMENTO IR TARYBOS REGLAMENTO dėl laikinųjų autonominių prekybos priemonių Ukrainai, kuriomis papildomos prekybos lengvatos, taikomos pagal Asociacijos susitarimą, nustatymo 
            
            
               2.BIUDŽETO EILUTĖS
            
            
               Skyrius ir straipsnis: 12 skyrius, 120 straipsnis (Muitai)
            
            
               2016 metams biudžete numatyta suma: 18 465,30 mln. EUR
            
            
               3.FINANSINIS POVEIKIS
            
            
               
               Pasiūlymas neturi finansinio poveikio.
            
         
         
            
               
               Pasiūlymas neturi finansinio poveikio išlaidoms, bet turi tokį finansinį poveikį pajamoms:
            
            
               (mln. EUR, dešimtųjų tikslumu)
            
            
                     
                        Įplaukų eilutė
                           6
                        
                     
                  
                  
                     
                        2016 m.
                     
                  
                  
                     
                        2017 m.
                     
                  
               
                     
                        120 straipsnis
                     
                  
                  
                     
                        0
                     
                  
                  
                     
                        35,3 
                     
                  
               
            
                     
                        Padėtis pradėjus taikyti priemonę
                     
                  
               
                     
                        Įplaukų eilutė
                     
                  
                  
                     
                        2016 m.
                     
                  
                  
                     
                        2017 m.
                     
                  
                  
                     
                        2018 m.
                     
                  
                  
                     
                        2019 m.
                     
                  
                  
                     
                        2020 m.
                     
                  
               
                     
                        120 straipsnis
                     
                  
                  
                     
                        18 465,30
                     
                  
                  
                     
                        18 430
                     
                  
                  
                     
                        18 430
                     
                  
                  
                     
                        18 430
                     
                  
                  
                     
                  
               
            
               4.KOVOS SU SUKČIAVIMU PRIEMONĖS
            
            
               ES muitų teisės aktais siekiama užtikrinti, kad būtų teisingai taikomos visos ES muitų priemonės, įskaitant muitų tarifų lengvatas, nustatytas šiame reglamente, kuriame taip pat numatyta taikyti ES ir Ukrainos asociacijos susitarimo reikiamas nuostatas ir jo I protokolą „Dėl sąvokos „kilmės statusą turintys produktai“ apibrėžties ir administracinio bendradarbiavimo metodų“ ir jo atitinkamus priedus, taip pat galimybė po konsultacijų laikinai netaikyti muitų tarifų lengvatų, jei nustatoma sukčiavimo ir kitų pažeidimų, susijusių su lengvatiniu režimu, atvejų.
            
            
               5.KITOS PASTABOS
            
            
               Ši suma pagrįsta vidaus skaičiavimais. 
            
         
         
            
                  
                     (1)
                  OL L 161, 2014 5 29, p. 3.
               
               
                  
                     (2)
                  2014 m. birželio 23 d. Tarybos sprendimas 2014/668/ES (OL L 278, 2014 9 20, p. 1).
               
               
                  
                     (3)
                  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).
               
               
                  
                     (4)
                  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
               
               
                  
                     (5)
                  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671). 
               
               
                  
                     (6)
                  Tradiciniai nuosavi ištekliai (žemės ūkio muitai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų. 
               
            
      
    ---documentbreak--- 
      
         
               EUROPOS KOMISIJA
            Briuselis, 2016 09 29
            COM(2016) 631 final
            PRIEDAI
            prie
            Pasiūlymo dėl Europos Parlamento ir Tarybos reglamento
            dėl laikinųjų autonominių prekybos priemonių Ukrainai, kuriomis papildomos prekybos lengvatos, taikomos pagal Asociacijos susitarimą, nustatymo
            
               
         
         
            
               PRIEDAI
            
            
               I PRIEDAS
            
            
               Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o šiame priede pateiktos lengvatų sistemos taikymo sritis nustatoma pagal šio reglamento priėmimo metu galiojančius KN kodus.
            
            
                     
                        Eilės Nr.
                     
                  
                  
                     
                        KN kodas
                     
                  
                  
                     
                        Prekių aprašymas
                     
                  
                  
                     
                        Kvotos laikotarpis
                     
                     
                        36 mėnesiai nuo šio reglamento įsigaliojimo dienos
                     
                     
                  
                  
                     
                        Metinės kvotos dydis
                     
                     
                        (tonomis grynojo svorio, jei nenurodyta kitaip)
                     
                  
               
                     
                        09.6750
                     
                  
                  
                     
                        0409
                        
                  
                  
                     
                        Natūralus medus
                        
                  
                  
                     
                  
                  
                     
                        3 000
                     
                  
               
                     
                        09.6751
                     
                  
                  
                     
                        Ex 1103 19 20
                        1103 19 90
                        1103 20 90
                        1104 19 10
                        1104 19 50
                        1104 19 61
                        1104 19 69
                        ex 1104 29
                        1104 30
                        
                  
                  
                     
                        Miežių kruopos
                        Javų kruopos ir rupiniai (išskyrus kviečius, rugius, avižas, kukurūzus, ryžius ir miežius)
                        Javų granulės (išskyrus kviečius, rugius, avižas, kukurūzus, ryžius ir miežius)
                        Kviečių grūdai, traiškyti arba perdirbti į dribsnius
                        Kukurūzų grūdai, traiškyti arba perdirbti į dribsnius
                        Miežių grūdai, traiškyti 
                        Miežių grūdai, perdirbti į dribsnius
                        Apdoroti grūdai (pavyzdžiui, lukštenti, gludinti, skaldyti arba smulkinti), išskyrus avižų, rugių ar kukurūzų grūdus
                        Javų gemalai, sveiki, traiškyti, perdirbti į dribsnius arba malti
                     
                  
                  
                     
                  
                  
                     
                        7 800
                     
                  
               
                     
                        09.6752
                     
                  
                  
                     
                        2002
                     
                  
                  
                     
                        Pomidorai, paruošti arba konservuoti be acto arba acto rūgšties
                     
                  
                  
                     
                  
                  
                     
                        5 000
                     
                  
               
                     
                        09.6753
                     
                  
                  
                     
                        2009 61 90
                        
                     
                     
                     
                        2009 69 11
                     
                     
                     
                     
                        2009 69 71 2009 69 79 2009 69 90
                     
                     
                  
                  
                     
                        Vynuogių sultys (įskaitant vynuogių misą), kurių Brikso vertė ne didesnė kaip 30, kurių vertė ne didesnė kaip 18 EUR už 100 kg neto masės
                     
                     
                        Vynuogių sultys (įskaitant vynuogių misą), kurių Brikso vertė didesnė kaip 67, kurių vertė ne didesnė kaip 22 EUR už 100 kg neto masės 
                        
                     
                        Vynuogių sultys (įskaitant vynuogių misą), kurių Brikso vertė didesnė kaip 30, bet ne didesnė kaip 67, kurių vertė ne didesnė kaip 18 EUR už 100 kg neto masės
                     
                  
                  
                     
                  
                  
                     
                        500
                     
                  
               
                     
                        09.6754
                     
                  
                  
                     
                        1004
                     
                  
                  
                     
                        Avižos 
                     
                  
                  
                     
                  
                  
                     
                        4 000
                     
                  
               
               II PRIEDAS
            
            
               Tarifinės kvotos, taikomos konkretiems žemės ūkio produktams, nurodytiems 1 straipsnio 3 dalyje
            
            
               Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o šiame priede pateiktos lengvatų sistemos taikymo sritis nustatoma pagal šio reglamento priėmimo metu galiojančius KN kodus.
            
            
                     
                        Produktas
                     
                  
                  
                     
                        Tarifinis klasifikavimas
                     
                  
                  
                     
                        Kiekis 
                     
                  
               
                     
                        Paprastieji kviečiai, kviečiai spelta ir meslinas, miltai, kruopos, rupiniai ir granulės
                     
                  
                  
                     
                        1001 99 00 
                     
                     
                        1101 00 15, 1101 00 90
                     
                     
                        1102 90 90
                     
                     
                        1103 11 90 1103 20 60
                     
                  
                  
                     
                        100 000 tonų per metus 
                     
                     
                  
               
                     
                        Kukurūzai, išskyrus sėklą, miltus, kruopas, rupinius, granules ir grūdus
                     
                  
                  
                     
                        1005 90 00
                     
                     
                        1102 20
                     
                     
                        1103 13
                     
                     
                        1103 20 40
                     
                     
                        1104 23
                     
                  
                  
                     
                        650 000 tonų per metus 
                     
                     
                  
               
                     
                        Miežiai, išskyrus sėklą, miltus ir granules
                     
                  
                  
                     
                        1003 90 00
                     
                     
                        1102 90 10
                     
                     
                        ex 1103 20 25
                     
                  
                  
                     
                        350 000 tonų per metus 
                     
                     
                  
               
               III PRIEDAS
            
            
               Lengvatiniai tarifai, taikomi konkretiems produktams, nurodytiems 1 straipsnio 4 dalyje
            
            
               Nepaisant Kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o šiame priede pateiktos lengvatų sistemos taikymo sritis nustatoma pagal šio reglamento priėmimo metu galiojančius KN kodus.
            
            
                     
                        2016 m. KN
                     
                  
                  
                     
                        APRAŠYMAS
                     
                  
                  
                     
                        Taikomi muitai
                     
                  
               
                     
                         
                     
                  
                  
                     
                        31 SKIRSNIS.TRĄŠOS
                     
                  
                  
                     
                  
               
                     
                        3102 10 10
                     
                  
                  
                     
                        Karbamidas, turintis vandeninio tirpalo pavidalą arba jo neturintis, kurio sudėtyje esantis azotas sudaro daugiau kaip 45 % sauso bevandenio produkto masės (išskyrus turintį granulių arba panašių formų pavidalą arba supakuotą į pakuotes, kurių bruto masė ne didesnė kaip 10 kg)
                     
                  
                  
                     
                        3 %
                     
                  
               
                     
                        3102 21 00
                     
                  
                  
                     
                        Amonio sulfatas (išskyrus turintį granulių arba panašių formų pavidalą arba supakuotą į pakuotes, kurių bruto masė ne didesnė kaip 10 kg)
                     
                     
                  
                  
                     
                        0 %
                     
                  
               
                     
                        3102 40 10
                     
                  
                  
                     
                        Amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos, kurių sudėtyje esančio azoto kiekis ne didesnis kaip 28 % masės (išskyrus turinčius granulių arba panašių formų pavidalą arba supakuotus į pakuotes, kurių bruto masė ne didesnė kaip 10 kg)
                     
                  
                  
                     
                        0 %
                     
                  
               
                     
                        3102 50 00
                     
                  
                  
                     
                        Natrio nitratas (išskyrus turintį granulių arba panašių formų pavidalą arba supakuotą į pakuotes, kurių bruto masė ne didesnė kaip 10 kg)
                     
                  
                  
                     
                        0 %
                     
                     
                  
               
                     
                        3105 20 10
                     
                  
                  
                     
                        Mineralinės arba cheminės trąšos, kurių sudėtyje yra azoto, fosforo ir kalio, kurių  sudėtyje esantis azotas sudaro daugiau kaip 10 % sauso bevandenio produkto masės (išskyrus turinčias tablečių arba panašių formų pavidalą arba supakuotas į pakuotes, kurių bruto masė ne didesnė kaip 10 kg)
                     
                  
                  
                     
                        0 %
                     
                  
               
                     
                        3105 51 00
                     
                  
                  
                     
                        Mineralinės arba cheminės trąšos, kurių sudėtyje yra nitratų ir fosfatų
                     
                     
                  
                  
                     
                        0 %
                     
                  
               
                     
                  
                  
                     
                        32 SKIRSNIS. RAUGINIMO ARBA DAŽYMO EKSTRAKTAI; TANINAI IR JŲ DARINIAI; DAŽIKLIAI, PIGMENTAI IR KITOS DAŽIOSIOS MEDŽIAGOS; DAŽAI IR LAKAI; GLAISTAI IR KITOS MASTIKOS; RAŠALAI    
                     
                     
                  
                  
                     
                  
               
                     
                        320611 00
                     
                  
                  
                     
                        Pigmentai ir preparatai, kurių pagrindinė sudėtinė dalis yra titano dioksidas, kurių sudėtyje esantis titano dioksidas sudaro ne mažiau kaip 80 % sauso produkto masės
                     
                  
                  
                     
                        0 %
                     
                  
               
                     
                  
                  
                     
                     
                        64 SKIRSNIS. AVALYNĖ, GETRAI IR PANAŠŪS DIRBINIAI; TOKIŲ DIRBINIŲ DALYS 
                     
                     
                     
                  
                  
                     
                  
               
                     
                        6402 91 90
                     
                  
                  
                     
                        Kulkšnis dengianti avalynė su guminiais arba plastikiniais išoriniais padais ir batviršiais
                     
                  
                  
                     
                        0 %
                     
                     
                  
               
                     
                        6402 99 98
                     
                  
                  
                     
                        Moteriška avalynė su guminiais arba plastikiniais išoriniais padais ir plastikiniais batviršiais, kurios vidpadžių ilgis ne mažesnis kaip 24 cm
                     
                  
                  
                     
                        0 %
                     
                  
               
                     
                        6403 99 96
                     
                  
                  
                     
                        Vyriška avalynė su guminiais, plastikiniais arba kompozicinės odos išoriniais padais ir odiniais batviršiais (nedengiančiais kulkšnų), kurios vidpadžių ilgis ne mažesnis kaip 24 cm (išskyrus priskiriamą 6403.11-00 – 6403.40.00, 6403.99.11, 6403.99.36, 6403.99.50 subpozicijoms)
                     
                     
                  
                  
                     
                        0 %
                     
                  
               
                     
                        6403 99 98
                     
                  
                  
                     
                        Moteriška avalynė su guminiais, plastikiniais arba kompozicinės odos išoriniais padais ir odiniais batviršiais, kurios vidpadžių ilgis ne mažesnis kaip 24 cm
                     
                  
                  
                     
                        0 %
                     
                  
               
                     
                  
                  
                     
                     
                        74 SKIRSNIS. VARIS IR VARIO GAMINIAI
                     
                     
                  
                  
                     
                  
               
                     
                        7407 21 10
                     
                  
                  
                     
                        Strypai ir juostos iš vario-cinko netauriųjų lydinių (žalvario)
                     
                  
                  
                     
                        0 %
                     
                  
               
                     
                        7408 11 00
                     
                  
                  
                     
                        Rafinuotojo vario viela, kurios maksimalus skerspjūvio matmuo didesnis kaip 6 mm
                     
                  
                  
                     
                        0 %
                     
                  
               
                     
                  
                  
                     
                     
                        76 SKIRSNIS. ALIUMINIS IR ALIUMINIO GAMINIAI
                     
                     
                  
                  
                     
                  
               
                     
                        7601 10 00
                     
                  
                  
                     
                        Nelegiruotasis aliuminis, neapdorotas
                     
                  
                  
                     
                        0 %
                     
                  
               
                     
                        7601 20 20
                     
                  
                  
                     
                        Neapdoroto aliuminio lydiniai, turintys plokščių arba strypų pavidalą 
                     
                  
                  
                     
                        0 %
                     
                  
               
                     
                        7601 20 80
                     
                  
                  
                     
                        Neapdoroto aliuminio lydiniai (išskyrus turinčius plokščių arba strypų pavidalą) 
                     
                  
                  
                     
                        0 %
                     
                  
               
                     
                        7604 21 00
                     
                  
                  
                     
                        Tuščiaviduriai profiliai iš aliuminio lydinių
                     
                  
                  
                     
                        0 %
                     
                  
               
                     
                        760429 90
                     
                  
                  
                     
                        Netuščiaviduriai profiliai iš aliuminio lydinių
                     
                  
                  
                     
                        0 %
                     
                  
               
                     
                        7616 99 90
                     
                  
                  
                     
                        Aliuminio gaminiai, nelydyti
                     
                  
                  
                     
                        0 %
                     
                  
               
                     
                  
                  
                     
                     
                        85 SKIRSNIS. ELEKTROS MAŠINOS IR ĮRANGA BEI JŲ DALYS; GARSO ĮRAŠYMO IR ATKŪRIMO APARATAI, TELEVIZINIO VAIZDO IR GARSO ĮRAŠYMO IR ATKŪRIMO APARATAI, ŠIŲ GAMINIŲ DALYS IR REIKMENYS
                     
                     
                  
                  
                     
                  
               
                     
                        8525 80 99
                     
                  
                  
                     
                        Vaizdo kameros su vaizdo įrašymo įrenginiu, išskyrus galinčias tik įrašyti televizijos kameros užfiksuotą garsą ir vaizdą 
                     
                  
                  
                     
                        0 %
                     
                  
               
                     
                        8528 71 19
                     
                  
                  
                     
                        Imtuviniai vaizdo derintuvai (tiuneriai) (išskyrus elektroninius mazgus, skirtus montuoti į automatinio duomenų apdorojimo mašinas, ir aparatus su mikroprocesoriniu įtaisu ir įmontuotu modemu, skirtu prieigai prie interneto, galinčius atlikti dialoginių informacijos mainų funkciją ir priimti televizijos signalus (vadinamuosius televizorių priedėlius, atliekančius ryšių funkciją)) 
                     
                  
                  
                     
                        0 %
                     
                  
               
                     
                        8528 71 99
                     
                  
                  
                     
                        Televizinio signalo priėmimo aparatūra, su radijo imtuvais arba su garso ar vaizdo įrašymo arba atkūrimo aparatais arba be jų, neskirta tam, kad būtų įmontuotas vaizduoklis arba ekranas (išskyrus imtuvinius vaizdo derintuvus (tiunerius) ir vadinamuosius televizorių priedėlius, atliekančius ryšių funkciją)
                     
                  
                  
                     
                        0 %
                     
                  
               
                     
                        8528 72 40
                     
                  
                  
                     
                        Televizinio signalo priėmimo aparatūra, spalvoto vaizdo, su LCD ekranu
                     
                  
                  
                     
                        0 %